వెస్టిండీస్‌ 196/3 (19.4 ఓవర్లు)
సైమన్సన్‌ 83 పరుగులతో నాటౌట్‌
ముంబై : వరల్డ్‌ టి20లో భాగంగా జరిగిన సెమీ ఫైనల్‌ మ్యాచ్‌లో టాస్‌ గెలిచిన వెస్టిండీస్‌ మొదట టీమిండియాను బ్యాటింగ్‌ చేయాల్సిందిగా కోరింది. టీమిండియా నిర్ణీత 20 ఓవర్లలో 2 వికెట్ల నష్టానికి 192 పరుగులు చేయగా అనంతరం బ్యాటింగ్‌కు దిగిన వెస్టిండీస్‌ 19.4 ఓవర్లలో 3 వికెట్ల 196 పరుగులు చేసింది. దీంతో టీమిండియాపై వెస్టిండీస్‌ 7 వికెట్ల తేడాతో విజయం సాధించింది.వరల్డ్‌ టి20 ఫైనల్‌కు చేరుకున్న వెస్టిండీస్‌ ఇంగ్లండ్‌ను ఢొకొననుంది. కాగా కోహ్లీ మరోసారి మెరుపులు మెరిపించాడు. కోహ్లీ 47 బంతులు ఆడి 11 బౌండరీలు,1 సిక్సర్‌తో 89 పరుగులు చేశాడు.కాగా ఈ మ్యాచ్‌లో కోహ్లీకి అదృష్టం కలిసి వచ్చింది. టీమిండియా స్కోరు ఒక వికెట్‌ నష్టానికి 68 పరుగులు వద్ద ఉండగా కోహ్లీ రెండు సార్లు రనౌట్‌ అయ్యే ప్రమాదం నుంచి తప్పించుకున్నాడు.అది కూడా ఒకే బంతికి కావడం ఇక్కడ గమనార్హం. ఇన్నింగ్స్‌ తొమ్మిదవ ఓవర్‌లో భాగంగా బ్రావో వేసిన మూడవ బంతి నోబాల్‌ అయింది కాగా అప్పటికే క్రీజు వదిలి బయట ఉన్న  కోహ్లీని రనౌట్‌ చేద్దామని రామ్‌డిన్‌ ప్రయత్నించినా సఫలం కాలేదు.అదే బంతికి బౌలర్‌ ఎండ్‌లో ఉన్నఏస్‌ పరుగెత్తుకొచ్చి మరోసారి రనౌట్‌ చేయాలని యత్నించినా అది వికెట్లకు దూరంగా వెళ్లింది.దీంతో కోహ్లీకి వరుసగా రెండు లైఫ్‌లు లభించాయి. దీంతో టీమిండియా భారీ స్కోర్‌ చేయగలిగింది. ఓపెనర్‌ రోహిత్‌శర్మ 31 బంతులు ఆడి 3 బౌండరీలు,3 సిక్సర్లతో 43 పరుగులు చేసి ధాటిగా ఆడగా,అజింక్యా రహానె 35 బంతులు ఆడి 2 బౌండరీలతో 40 పరుగులతో సమయోచిత బౌలింగ్‌ చేశాడు. అయితే జట్టు స్కోరు 62 పరుగుల వద్ద రోహిత్‌శర్మను బద్రీ ఎల్‌బిడబ్ల్యూగా పెవిలియన్‌కు పంపాడు.కాగా ఈ సమయంలో రహానేకు జత కలిసిన కోహ్లీ ఆదిలో ఆచితూచి బ్యాటింగ్‌ చేసినా తరూవత తనదైన మార్క్‌ ఆటతో రెచ్చిపోయాడు. అతనికి ధోనీ 15 పరుగులతో అండగా నిలిచాడు.వెస్టిండీస్‌ బౌలర్లలో రస్సెల్‌కు 1 వికెట్‌,బద్రిలకు 1 వికెట్‌ లభించింది.
ఫలించిన టీమిండియా వ్యూహం
వెస్టిండీస్‌తో టి20 ప్రపంచ కఫ్‌ సెమీస్‌లో టీమిండియా వ్యూహం ఫలించింది. కాగా ఈ టోర్నీలో సరిగా ఆడలేకపోతున్న శిఖర్‌ ధవన్‌ను పక్కనబెట్టి అతని స్థానంలో అజింక్యా రహానెను తుది జట్టులోకి తీసుకోవడం సత్పలితాన్నిచ్చింది. టీమిండియా ఓపెనర్లు రోహిత్‌శర్మ,రహానె శుభారంభాన్నందించారు. కాగా రోహిత్‌ 43 పరుగులు చేయగా,రహానె 40 పరుగులు చేశాడు.
వెస్టిండీస్‌ 196 పరుగులు
టీమిండియా తరువాత బ్యాటింగ్‌కు దిగిన వెస్టిండీస్‌ 19.4 ఓవర్లలో 3 వికెట్ల నష్టానికి 196 పరుగులు చేసింది.కాగా ఓపెనర్‌ చార్లెస్‌ 36 బంతులు ఆడి 7 బౌండరీలు,2 సిక్సర్లతో 52 పరుగులు చేసి కోహ్లీ బౌలింగ్‌లో ఔటయ్యాడు. మరో ఓపెనర్‌ గేల్‌ 6 బంతులు ఆడి 1 బౌండరీతో 5 పరుగులు చేసి బూమ్రా బౌలింగ్‌లో ఔట్‌ కాగా సామ్యూల్స్‌ 7 బంతులు ఆడి 5 సిక్సర్లతో 82 పరుగులతో,రసెల్‌ 20 బంతులతో 3 బౌండరీలు,4 సిక్సర్లతో 43 పరుగులతో నాటౌట్‌గా నిలిచారు.